cyanic-selkie/wikianc huggingface dataset:
Ténéré
De Bam vun der Ténéré
An der Mëtt vun der Wüüst stoung als eenzege Bam am Ëmkrees vun e puer honnert Kilometer den Arbre du Ténéré. Hie gëllt als eenzegt Bamexemplar, dat ausdrécklech op enger Kaart am Moossstaf 1:4.000.000 agezeechent ass respektiv war.
The Choppy Bumpy Peaches
Bandgeschicht
2017 hunn The Choppy Bumpy Peaches um Screaming Fields fir Song 29 de Präis fir dat bescht Lidd gewonnen. , Si sinn och um Rock the South als Headliner opgetrueden, bei deem se schonn d'Joer virdrun an der Kompetitioun matgemaach haten. Och um um Food for Your Senses ware si dobäi. D'Single Darjeeling huet den Album Sgt. Konfuzius & the Flowers of Venus ugekënnegt, deen am Februar 2018 op de Maart koum.
Nilles
Nilles ass e Familljennumm, deen etymologesch op dee selwechte Patronym zeréckgeet, eng Kuerzform vum Virnumm Cornelius/Cornel.
NGC 6744-Grupp
Den hellste Member ass d'Balkespiralgalaxis NGC 6744 op déi ee vun der Äerd aus praktesch vun uewen drop gesäit. Mat engem Duerchmieeser vu ronn 150.000 Liichtjoer gehéiert se zu de grousse Spiralgalaxien a se gesäit sou aus wéi wa mir ons Mëllechstrooss vu bausse géife kucken.
El juego de las llaves
El juego de las llaves ass eng mexikanesch Televisiounsserie, déi vun Marisa Quiroga geschaaft a vun Amazon Prime Video, Pantaya a Corazón Film koproduziert gouf. Déi éischt Staffel besteet aus 10 Episoden, an d'Serie gouf de 16. August 2019 op Amazon Prime Video éischtverëffentlecht. An der Serie spillen Maite Perroni, Bonifatius Busto, Marimar Vega, Sebastián Zurita, Horacio Pancheri, Fabiola Campomanes, Hugo Catalán an Ela Velden. Déi zweet an drëtt Staffel goufen den 29. Januar 2020 bestätegt.
D'Serie follegt véier Koppelen, déi zanter laangem befrënnt sinn an déi sech decidéieren, d'Sexualpartner ze wiesselen. An d'Folge vun dësem Evenement muss sech all mat den Auswierkunge vun der betraffener Entscheedung op seng Bezéiung a senger perséinlecher Opfaassung vun der Sexualitéit ausenanersetzen.
Handlung
Aacht Frënn, déi sech all an enger stabiller Bezéiung befannen, beschléisse, de "Swinging" (ëmtausche vu Partner) ze woen, e Spill vun der sexueller Entdeckung, dat am Austausch vun Koppelen besteet. Si versichen, sech vun hirer deeglecher Routine ze befreien. E puer Saache kënnen awer schif goen...
Nilles
Zu Lëtzebuerg hunn am Joer 1880 545 Leit sou geheescht, 1930 waren et der 561 an 1981 hirer 504.
Et ass de Familljennumm vun ë. a. follgende Persounen:
The Choppy Bumpy Peaches
Bandgeschicht
No deem Release hu si dräi Concerten an England gespillt, an zu Lëtzebuerg ënner anerem um Rock um Knuedler. Am November ware si d'Virband vun der US-amerikanescher Band The Flaming Lips an der Rockhal, an hunn dat bal 14-Minutte-laangt Lidd Gugu erausbruecht.
No engem Optrëtt um Sonic Visions 2019 hunn The Choppy Bumpy Peaches 2020 dräi Lidder mat jee dräi Museksvideoe publizéiert: Hai, Mystik Basilik, a Magnum Opus. Si waren am Summer vum Joer virdrun opgeholl gi a sollten Deel vun denger EP ginn, mee wéinst der COVID-19-Pandemie war dat net méiglech.
Duerno ass et roueg ëm d'Grupp ginn, och well d'Museker all an anere Länner studéieren. Am Mäerz 2021 hat d'Band nach zwee Concerten an de Rotonden, an am Februar 2022 ass se um Beautiful Decay Festival zu Käerch opgetrueden.
Fratercula arctica
Fratercula arctica (och alt Papageitaucher wéi am Däitschen, oder Puffin wéi am Engleschen) ass en opfällege Vull aus der Famill vun den Alken (Alcidae). En ass liicht u sengem schwaarzwäisse Fiederkleed a sengem, besonnesch an der Bruttsaison, knallfaarwege Schniewel z'erkennen.
Ausgesinn
De Fratercula arctica gëtt 28 bis 34 cm grouss, huet eng Flillekespaanwäit vu 50 bis 60 cm a weit tëscht 300 a 700 g. E frësst virun allem Fësch. Am Wanter ass de Schniewel méi kleng, well am Hierscht déi baussenzeg Loen eroffalen. Dat geschitt net ëmmer an enger Kéier, an d'Déiere mussen da mat hirer Patt probéieren,, déi Placken erofzekrazen.
Virkommen
Déi gréisst Kolonie ass op Island ze fannen. Et gëtt der och op de schotteschen Inselen, den Hebriden, an Irland, op Grönland, Nova Zembla, Norwegen, Spitzbergen an op der Küst vun Nordamerika. Am Wanter zéie se no Süden, bis op d'Héicht vum Mëttelmier. Si verbréngen déi Zäit um Waasser.
Fortplanzung
D'Bruttkolonien hunn e puer Dosende bis Dausende vu Koppelen. D'Weibche leet een Ee, och alt emol zwee, an eng Kaul. D'Eeër si liicht brong getëppelt a 6 cm laang. Si brauchen zwou Wochen, ier se (haaptsächlech duerch d'Weibchen) ausgebréit sinn.
Déi Kleng gi mat frësch gefaangene klenge Fësch gefiddert. Op engem bestëmmte Moment halen d'Elteren op mat Fidderen, an dat Jonkt muss sech selwer op d'Sich no Friesse maachen. Dat ass dee Moment, wou der vill d'Affer vu Friessfeinde ginn, wéi z. B. de Mantelméiwen.
Bâgé-le-Châtel
Bâgé-le-Châtel ass eng franséisch Gemeng am Departement Ain an der Regioun Auvergne-Rhône-Alpes.
Fratercula arctica
Juegd
Op verschiddene Plazen an Island an op de Faröerinselen ass et legal, Papageiendaucher ze fänken. Déi gebroden Déiere gëllen als Delikatess. Och hir Eeër kënne giess ginn; d'Déier wéi och d'Ee hunn e fëschelzege Goût.
Ënneraarten
Et gëtt dräi Ënneraarten:
Harold Becker
Den Harold Becker, gebuer de 25. September 1928 zu New York, ass en US-amerikanesche Filmregisseur.
Vendresse
Vendresse ass eng franséisch Uertschaft a Gemeng am Departement Ardennes an der Grand Est.
Strooss
D'Uertschaft ass iwwer zwou Departementsstroossen un de Stroosseverkéier ugeschloss, an zwar d'D333 an d'D12.
Maria Rohm
D'Maria Rohm, gebuer als Helga Grohmann de 25. Februar 1943 (aner Quelle ginn den 13. August 1945 un) a gestuerwen den 18. Juni 2018 zu Toronto, war eng éisträichesch Schauspillerin a Filmproduzentin.
Si war vun 1964 bis zu deem sengem Doud am Joer 2008 mam Filmproduzent Harry Alan Towers bestuet.
Silly-sur-Nied
Silly-sur-Nied ass eng franséisch Gemeng am Museldepartement an der Regioun Grand Est.
Vendresse
Schëffsverkéier
De Canal des Ardennes mécht d'Verbindung tëscht dem Canal de la Meuse mat Uschloss zu Pont-à-Bar an dem Canal latéral à l'Aisne mat Uschloss tëscht Vieux-les-Asfel an Neufchâtel-sur-Aisne.
Radiowell
Radiowelle sinn elektromagnéitesch Wellen, deenen hir Wellelängt tëscht 10 cm an 100 km an engem Frequenzberäich vun e puer kHz (Längstwellen) bis ronn 3 GHz (hei schléisse sech d'Mikrowellen un) leie kann. Radiowelle kënnen en natierlechen oder techneschen Urspronk hunn. Si kënnen ouni technesch Hëllefsmëttel (Empfänger) net nogewise ginn.
Geschicht
D'Existenz vu Radiowelle gouf aus theoreeteschen Iwwerleeungen eraus vum James Clerk Maxwell virausgesot a spéider vum Heinrich Hertz experimentell nogewisen.
Brin-sur-Seille
Brin-sur-Seille ass eng franséisch Gemeng am Departement Meurthe-et-Moselle an der Regioun Grand Est.
D'Uertschaft läit am Dall vun der Seille déi am Nordosten déi natierlech Grenz mat den Nopeschgemenge Bioncourt, Attilloncourt a Pettoncourt mécht.
Radiowell
Technesch Radiowellen
Funk- resp. Radiowelle gi fir d'kabellos Iwwerdroung vu Sprooch, Biller an aner Date wéi Zäitzeechen, fir de Radio, fir Ortung/Terrainsoftaaschtung (Radar) an Navigatioun (GPS, Funkpeilung) gebraucht.
Radiowelle ginn och fir d'Opwierme (Dréchnen, Aushäerden, therapeutesch Zwecker, Mikrowellenuewen) gebraucht, andeems een d'Wäermt bei hirer Absorptioun ausnotzt.
Virkommen an der Natur
Radiowellen entstinn och an der Natur.
Mat de Radiowellen aus dem Weltraum beschäftegt sech d'Radioastronomie. Bekannt ass z. B. d'Stralung vum fräie Waasserstoff an der Mëllechstrooss bei enger Wellelängt vun 21 cm. Aner vun der Radioastronomie ënnersichte Frequenze stame vu Risestären, vu Pulsaren, vu sougenannten aktive Galaxien a vu Quasaren.
Besonnesch wichteg fir d'Entwécklung vun der haiteger Virstellung vum Weltraum war d'Entdeckung vun de Quasaren an der kosmescher Hannergrondstralung. Als éischt gouf 1932 vum Karl Guthe Jansky d'Radiostralung vun der Mëllechstrooss entdeckt. D'Stéierung vun däitsche Radarinstrumenter huet zu der Entdeckung vun enger staarker Radioquell am Sternbild Cygnus (Schwan) gefouert. An der Tëschenzäit si Millioune vu Quelle festgestallt ginn, vun deenen d'Stralung vu Matière mat niddreger Temperatur oder Stréim vu séier elektresch geluedenen Elementardeelercher hierstaamt. D'Sonn a munnech Planéite senden och Radiowellen aus.
Wiederblëtzer fabrizéieren och staark Radiowellen, déi ee fir hir Ortung gebrauche kann.
Santa Pellaia
Santa Pellaia ass e klengt spuenescht Duerf mat verspreete Bauerenhäff an der Gemeng Cruïlles, Monells i Sant Sadurní de l'Heura, an der Comarca Baix Empordà, am Gavarresmassiv.
Godchaux
Godchaux ass de Familljennumm vu follgende Persounen:
François Baclesse
De François Baclesse, gebuer zu Beetebuerg de 26. Abrëll 1896 a gestuerwen den 11. November 1967 zu Paräis, war en Dokter a Kriibsfuerscher. Hie war Chef vum service Radiologie am Institut Curie zu Paräis.
No him ass den nationale Radiotherapiezenter vum Centre hospitalier Émile Mayrisch zu Esch-Uelzecht benannt, sou wéi eng Strooss zu Beetebuerg an eng um Kierchbierg an der Stad Lëtzebuerg.
Mentque-Nortbécourt
Mentque-Nortbécourt ass eng franséisch Gemeng am Departement Pas-de-Calais an der Regioun Hauts-de-France.
The Tulse Luper Suitcases, Part 2: Vaux to the Sea
De Spillfilm '00The Tulse Luper Suitcases, Part 2: Vaux to the Sea00' ass eng spuenesch-lëtzebuergesch-italieenesch-brittesch-hollännesch-däitsch-ungaresch Koproduktioun vum Peter Greenaway aus dem Joer 2004.
Ëm wat geet et am Film?
Dem Tulse seng Geschicht geet weider…
Asnières-sur-Saône
Asnières-sur-Saône ass eng franséisch Gemeng am Departement Ain an der Regioun Auvergne-Rhône-Alpes.
Lay-Saint-Christophe
Lay-Saint-Christophe ass eng franséisch Gemeng am Departement Meurthe-et-Moselle an der Regioun Grand Est.
Stanno tutti bene
Stanno tutti bene ass en italieenesch-franséische Film vum Giuseppe Tornatore aus dem Joer 1990.
Ëm wat geet et am Film?
De pensionéierte Matteo Scuri aus Sizilien besicht noenee seng 5 erwuesse Kanner, déi uechter Italie verspreet sinn, an déi all Nimm vun Operefiguren hunn. Keng Renconter leeft sou, wéi e sech dat virgestallt hat...
Max Kiffer
De Max Kiffer, gebuer den 30. August 1995, ass e lëtzebuergesche Volleyballspiller.
Thimonville
Thimonville ass eng franséisch Gemeng am Museldepartement an der Regioun Grand Est.
Max Kiffer
No der Première am Robert Schuman huet hien eng Ausbildung op der Héichschoul Fresenius zu Köln an der Physiotherapie gemaach wou en 2019 säin Diplom krut.
2008 huet hie seng Begeeschterung fir de Volleyball entdeckt a huet beim RSC Walfer gespillt. 2015 hat hie säin Debut als Mëttelblocker an der Nationalekipp. Fir d'Saison 2016/2017 ass hie bei den Escher Volleyball Club EVBC gewiesselt. Zwou Saisonen drop ass hie bei de Volley Bartreng gewiesselt, wou hien eng Saison gespillt huet ier e mam Volleyballspillen opgehalen huet.
2020 huet hien eng Ausbildung als Rettungsanitäter zu Köln ofgeschloss.
Reglement
Ënnert Reglement oder reglementareschen Akt versteet een all Akt dee vun enger ëffentlecher Autoritéit opgesat gouf an dee generell an netperséinlech Rechtsreegele begräift. En Akt fält an d'Kategorie vun de Reglementer, wann e sech un eng net definéiert Zuel vu potentielle Persoune riicht, déi net individuell ernimmt sinn. E Reglement kann sech awer op eng oder méi Persoune bezéien, déi an enger abstrakter Form bezeechent sinn.
Sou zielen der administrativer Geriichtsbarkeet no z. B. als generell an als netperséinlech:
Op der aner Säit falen individuell Akten déi vun engem Autoritéitsorgan geholl ginn a sech op bestëmmt Situatioune bezéien, net ënnert d'Reglementer. Se behalen en individuelle Charakter, och wa se sech op eng Rei vu bestëmmte Persoune bezéien. Dat zielt z. B. fir en Arrêté iwwer d'Nominatioun vu Membere vun enger Kommissioun.
Autoritéite mat reglementarescher Muecht
Der Constitutioun no läit d'Kompetenz fir Reglementer ze huele beim Grand-Duc a bei de Gemengen. Se gesäit awer och d'Méiglechkeet vir, datt engersäits d'Legislativ engem ëffentlechen Etablissement oder enger Beruffschamber an anersäits de Grand-Duc engem Regierungsmember dës Muecht iwwerdréit. Soss keng aner Autoritéit vun ëffentlechem oder privatem Recht kann dës Muecht ausüben.
Duerch d'Constitutioun huet de Grand-Duc déi allgemeng Kompetenz fir Reglementer an alle Beräicher ze huelen an hie mécht dat gemenkerhand mat engem Règlement grand-ducal.
D'Gemenge kënne Reglementer am Kader vun hirer kommunaler Kompetenz a bannent dem Territoire vun der Gemeng huelen; se kënnen awer och vum Legislateur domat beoptraagt ginn.
Reglementer vun den ëffentlechen Etablissementer an de Beruffschambere limitéiere sech op déi Kompetenzberäicher déi vum Legislateur virgi sinn.
Virun der Constitutioun vun 1848 an och mat där vun 1856 hat de Kinnek-Groussherzog d'Méiglechkeet Reglementer ze huelen, ouni datt déi e Gesetz als legal Basis haten. Zanter der Revisioun vun der Verfassung vun 1919 kann de Grand-Duc just nach e Reglement am Kader vun engem Gesetz huelen, dat deemno an der Hierarchie vun den Normen driwwer steet. Et steet der Legislativ awer fräi ob – an a wéi engem Ausmooss – se d'Ausféierung vun engem Gesetz op Reglementer iwwerdréit.
Fort Rheinsheim
De Fort Rheinsheim war e Fort vun der Festung Lëtzebuerg, deen an der Zäit gebaut gouf, wéi Lëtzebuerg zu den Éisträicheschen Nidderlande gehéiert huet (1713-1795). Zu där Zäit huet et gegollt, de Verdeedegungssystem dee vun de Fransouse gebaut gi war, ze verstäerken an ze vervollstännegen. Et war e Befestegungsrank ugeluecht ginn, vum Eecher Bierg bis bei de Péitrussdall, also vum Fort Charles bis bei de Fort Peter an de Fort Rheinsheim.
Mam Bau vum Fort Rheinsheim – deen no engem héijen Éisträichesche Festungsoffizéier genannt gouf - ass 1733 ugefaange ginn. De fënnefeckege Reduit war sengerzäit ee vun de modernsten a militäresch-technesch am beschten ekipéierten Anlagen. Den Zweck vum Reduit war ë. a. fir déi Gebidder ze schützen déi net esou gutt geséchert waren (Hollerech, Gaasperech).
Iwwer Joerzéngte gouf de Reduit e puermol moderniséiert a verstäerkt, souguer nach 1867, kuerz ier mat den Aarbechten huet missen opgehale ginn, agestallt well Lëtzebuerg onofhängeg an als neutral erkläert gouf. Wéi d'Festung Lëtzebuerg geraumt an duerno geschleeft gouf, ass d'Stad séier méi grouss ginn an et goufen nei Stroossenzich ugeluecht.
Déi geplangt Verlängerung vun der Avenue Marie-Thérèse a Richtung Hollerech ass duerch de Fort Peter an de Fort Rheinsheim gaangen. Op de Grondmauere vum Fort Rheinsheim gouf no de Pläng vum Architekt Jean-François Eydt de Bëschofskonvikt gebaut, deen als „Internat Maria Rheinsheim“ fir d'Studenten aus dem Secondaire den 1. Oktober 1872 seng Dieren opgemaach huet.
Haut erënnert eng Strooss, d'Rue du Fort-Rheinsheim, un dat fréiert Festungswierk.
Canal+
Canal+ ass eng franséisch Televisiounschaîne mat Sëtz zu Issy-les-Moulineaux. D'Chaîne gehéiert zum "Groupe Canal+", eng Duechtergesellschaft vu Vivendi SE.
Wéi bal all Pay-TV-Sender diffuséiert Canal+ relativ aktuell Filmer. Opfälleg ass, datt bal all auslännesche Film dobäi ofwiesselnd a franséischer Versioun oder am Original mat Ënnertitele gewise gëtt. Nieft Kinosfilmer a Sport si Serien an Dokumentarfilmer och een Deel vum Programm vu Canal+.
NGC 4067
Den NGC 4067 ass eng Spiralgalaxis am Stärebild Virgo. D'Galaxis gouf am Joer 1784 vum Astronom Wilhelm Herschel mat sengem 18,7 Zoll-Spigelteleskop entdeckt.
Skulptureconcours vun der Gemeng Stengefort
De Skulptureconcours vun der Gemeng Stengefort gëtt zanter 2007 vun der Gemeng Stengefort an Zesummenaarbecht mat der A.s.b.l. Aktikulti organiséiert.
D'Laureate kréie vun der Stengeforter Gemeng e festgeluechte Budget zur Verfügung gestallt fir de Projet ze realiséieren.
Andy König
Den Andy König, gebuer den 30. August 1985, ass e lëtzebuergesche Volleyballspiller,.
Den Andy König huet seng international Sportscarrière 2006 ugefaangen. Hie war am Kader vun der lëtzebuergescher Härevolleyballnationalekipp.
Nationalsozialistische Deutsche Arbeiterpartei
D'Nationalsozialistesch Däitsch Aarbechterpartei (op Däitsch: Nationalsozialistische Deutsche Arbeiterpartei, kuerz NSDAP) war eng extreem-riets däitsch politesch Partei. Si war tëscht 1920 an 1945 aktiv an huet d'Ideologie vum Nationalsozialismus verbreet.
Grënnung an éischten Echec
D'Partei ass de 5. Januar 1919 vum Schlässer Anton Drexler an dem Journalist Karl Harrer als Deutsche Arbeiterpartei (DAP) zu München gegrënnt an ee Joer méi spéit an NSDAP ëmgenannt ginn. Si huet sech duerch hire radikalen Antisemitismus charakteriséiert. Wéineg méi spéit ass den Adolf Hitler Member ginn, dee sech duerch säin Talent als Riedner ervirgedoen huet a séier de Virsëtz vun der Partei iwwerholl huet. Vun 1920 u war d'Hakekräiz d'Symbol vun der Partei.
An de Joren duerno ass d'NSDAP séier an der Géigend ëm München gewuess, spéider sinn och an aneren Deeler vu Bayern sougenannten Ortsgruppen gegrënnt ginn. Vun Ufank un huet d'NSDAP massiv géint d'Weimarer Republik gehetzt a géint d'Konditioune vum Traité vu Versailles gestëppelt, deen hirer Meenung no Däitschland an de Ruin géif dreiwen. Fir un d'Muecht ze kommen huet d'Partei zur Gewalt opgeruff. Am November 1923 huet d'NSDAP e Putschversuch ënnerholl fir zu München d'bayresch Landesregierung ze stierzen. Déi Initiativ ass awer gescheitert an den Hitler ass verhaft ginn.
Premier League 1992/93
D'Saison 1992/1993 war déi éischt Saison an der nei gegrënnter Premier League an zugläich déi 94. Éischtliga-Saison am englesche Foussball. Manchester United gewënnt d'Meeschterschaft an ass domat fir d'aachte Kéier englesche Meeschter.
Howard Zieff
Den Howard Zieff, gebuer den 21. Oktober 1927 zu Chicago a gestuerwen den 22. Februar 2009 zu Los Angeles a Kalifornien, war en US-amerikanesche Filmregisseur.
Premier League 1992/93
Um Spaweck
Site vun der Premier League
Nationalsozialistische Deutsche Arbeiterpartei
Neigrënnung an éischt Succèsen
1925 ass den Hitler aus dem Prisong entlooss ginn an huet d'Partei nei opgebaut. Iwwer en Netzwierk vu Vertrauenspersounen huet sech d'NSDAP och an aneren Deeler vun Däitschland etabléiert a vun 1928 un huet se sech ëmmer méi als Protestbeweegung presentéiert, déi eng radikal Oppositioun géint alles an der demokratescher Weimarer Republik gemaach huet. Et goufe speziell Verbänn fir zum Beispill Aarbechter, Juristen, Beamten, Studenten a Frae gegrënnt. D'NSDAP huet och eng aktiv a regional ugepasste Propaganda bedriwwen. D'NSDAP huet selwer Medienapparater opgebaut a wéinst de Gewaltaktioune vun hirer paramilitärescher Organisatioun, der Sturmabteilung (SA), war si och an den anere Medie present. D'Gewalt vun der SA huet sech géint hir Géigner geriicht, haaptsächlech d'Kommunisten an d'Sozialdemokraten, mee och géint d'Judden a jiddesch Butteker.
NGC 2798
Den NGC 2798 ass eng Balkespiralgalaxis am Stärebild Lynx. Den NGC 2798 gouf de 14. Januar 1788 vum däitsch-britteschen Astronom Wilhelm Herschel entdeckt.
Nationalsozialistische Deutsche Arbeiterpartei
Neigrënnung an éischt Succèsen
Am Mëttelpunkt vun der NSDAP hirem Message stoungen den Antisemitismus, Antikommunismus, Antikapitalismus an Antiparlamentarismus. Sou konnt si déi generell Onzefriddenheet vun der deemoleger Bevëlkerung fir sech benotzen an ëmmer méi politesch Erfolleger feieren. 1928 hat d'NSDAP nach 13 Mandater am Parlament a schonn zwee Joer méi spéit krut si 107 Mandater (19% vun de Stëmmen) bei de Wale fir de Reichstag. 1932 krut si 37% vun de Stëmmen (230 Sëtz am Parlament). Gläichzäiteg gouf si och a vill Gemengeréit a Landesregierunge gewielt.
D'NSDAP un der Muecht
No der Reichstagswahl vum 5. Mäerz 1933 huet d ' Gleichschaltung vun de verschiddenen Apparater an Organisatiounen a ganz Däitschland ugefaangen. Wéi den Hitler un d'Muecht komm ass, hat d'NSDAP 850.000 Memberen; am Januar 1935 waren et der schonn 2,5 Milliounen. Alleng an den éischte Woche vum Hitler senger Herrschaft goufe bal eng Millioun Memberschaftsdemande gestallt. Den Zouwuess un neie Memberen ass bis zum Enn vum Zweete Weltkrich am Mee 1945 weidergaangen, wéi se néng Millioune Memberen hat.
An den 1930er goufen eng ganz Rei Verbänn fir all Deel vun der Gesellschaft gegrënnt, déi zwar offiziell onofhängeg waren, mee duerch Personaluniounen all enk matenee a mat der Partei verbonne waren. Wéi den Zweete Weltkrich ugefaangen huet, gouf geschat, datt zwee Drëttel vun der Bevëlkerung vum "groussdäitsche Räich" an der Partei oder hire Verbänn an aneren Organisatiounen aktiv waren. 95 Prozent vun de Leit hunn dat als Benevole gemaach, also ouni bezuelt ze ginn. Zu den Organisatiounen, déi der NSDAP nostoungen, hunn ënner anerem d ' Deutsche Arbeitsfront (den Eenheetsverband vun den Aarbechter an dem Patronat), d ' Nationalsozialistische Volkswohlfahrt (eng sozial Hëllefsorganisatioun) an d ' Hitler-Jugend (d'Jugend- an Nowuessorganisatioun vun der NSDAP) gezielt.
D'Enn vun der Partei
1949 ass d'Sozialistische Reichspartei (SRP) gegrënnt ginn, déi dacks als Nofollgerpartei vun der NSDAP betruecht gëtt. Och si ass 1952 vum Bundesverfassungsgeriicht verbuede ginn.
Philippe Gourier
De Philippe Gourier, gebuer de 17. Juli 1954 zu Paräis, ass e franséische Sculpteur. Hien huet 1984 mam Sculptéieren ugefaangen. Zanter 1986 schafft hien am Eisen an am Stol.
Agenzia Spaziale Italiana
D'Agenzia Spaziale Italiana ofgekierzt ASI, ass déi italieenesch Weltraumagentur mat Sëtz zu Roum. Si gouf 1988 gegrënnt an ënnersteet dem italieenesche Ministère fir Bildung, Fuerschung an Technologie.
Aufgaben an Ziler
D'Agentur begënschtegt a koordinéiert all Weltraumaktivitéite vun Italien. Si ass fir d'Ëmsetzung vun der italieenescher Raumfaartpolitik zoustänneg a stellt den "Nationale Raumfaartprogramm" op. Zil ass d'Ënnerstëtzung vu Fuerschung a Raumfaarttechnologie, besonnesch an de Beräicher Telekommunikatioun, Zivilschutz, Verdeedegung, Ëmweltschutz an natierleche Ressourcen. Duerch dës Aarbecht soll e Bäitrag fir d'Verbesserung vun der Liewensqualitéit, der Sécherheet a vun de wirtschaftleche Grondlage geleescht ginn.
D'ASI ass net nëmmen eng Plang- a Koordinéierungsdéngschtplaz. Si huet op verschiddene Standplazen en ettlech eege Fuerschungs- an Entwécklungsariichtungen. Eng enk Zesummenaarbecht gëtt et an dësem Beräich mat Universitéiten, dem Consiglio Nazionale delle Ricerche-CNR (staatlecht italieenescht Fuerschungsinstitut) a villen Industriebetriber. Italie bedeelegt sech un internationale Raumfaartprogrammen, d'Agentur vergëtt direkt oder op Uerder vun internationalen Organer Opdträg fir de Bau vu Komponenten a Systemer, déi si dann och ënnerstëtzen a berodend betreien. Déi bedeitendst italieenesch Fabrikante vu Raumfaartsystemer gehéieren haut bal all zum Finmeccanica-Konzern. Eng wichteg Roll huet hei d'Alenia Spazio.
Projeten
D'ASI schafft enk mat der ESA zesummen, wou Italien och 1975 bei Grënnung bedeelegt war a fir déi si haut den drëttgréissten Undeel leescht. Enk Bezéiunge gëtt et och mat der NASA a mat anere Weltraumagenturen. D'ASI ass Vollmember am Consultative Committee for Space Data Systems (CCSDS).
Bedeelegt ass d'Agenzia Spaziale Italiana ë. a. un der Ariane-Rakéit, un der Internationaler Raumstatioun ISS (ë. a. Logistikmodule Leonardo, Raffaello, Donatello, Sky Polarization Observatoriy, Alpha Magnetic Spectrometer), um SAR-X-Programm (mat der NASA an der DLR), um ERS-Satellitteprogramm, un de Satellitte Olympus an Artemis, un de Projete Venus Express an Mars Express, um Roboterprojet Aurora, souwéi um Cassini-Huygens-Projet (woufir Italien d'Héichleeschtungsantenn geliwwert hat) an un der Shuttle Radar Topography Missioun fir Vermiessung vun der Äerduewerfläch.
Bilateral Projete gëtt et virun allem mat der NASA, awer z. B. och am Kader vun der Russian Italian Mission-RIM.
Geschicht
D'Geschicht vun der Agenzia Spaziale Italiana deckt sech net mat der ganzer italieenescher Raumfaartgeschicht, déi Enn vun den 1950er Jore mat der Entwécklung vu Fuerschungssatellitte vum Typ "San Marco" ugefaangen hat. Dës, am Ganzen fënnef Satellitte goufen ab 1964 vu Wallops Island, USA a vun der italieenescher Rakéitestartplaz Malindi (San-Marco-Plattform) am Kenia an de Weltraum geschoss. Zu dësem Zäitpunkt war Italien dat éischt europäescht Land (an no den USA an der Sowjetunioun dat drëtt weltwäit), dat e Satellit an de Weltraum bruecht hat. 1977 war dann den Telekommunikatiounssatellit "Sirio" (12–18 GHz) un der Rei, deen op Uerder vum Consiglio Nazionale delle Ricerche (deemools fir d'Koordinéierung vum Raumfaartwiesen zoustänneg) vun enger italieenescher Entreprise gebaut gouf. Déi zouhuelend Aktivitéiten an dësem Beräich an d'Mataarbecht bei den europäesche Raumfaartagenturen ELDO, ESRA an dann ESA féieren 1988 zur Grënnung vun der ASI, wouduerch d'italieenesch Raumfaartaktivitéiten en ugemoossenen organisatoreschen an och rechtleche Kader kruten.
De Franco Malerba war 1992 den éischten italieenesche Astronaut, dee mat engem amerikanesche Space Shuttle an de Weltraum geflu war. Him ass den Umberto Guidoni (dee spéider als éischten Europäer an der ISS geschafft huet) an 1996 de Maurizio Cheli gefollegt. De Roberto Vittori war vun der russescher Weltraumgare Baikonur mat Sojus-Rakéite zweemol op d'ISS geflunn, fir d'lescht am Joer 2005.
2006 gouf de Paolo Nespoli als Missiounsspezialist fir d'Space-Shuttle-Missioun STS-120 ausgewielt, mat där Enn Oktober 2007 dat an Italie gebaute Modul Harmony zu der internationaler Raumstatioun bruecht gouf.
Lautenbach
Lautenbach ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Erebus (Marskrater)
Den Erebus ass en Impaktkrater um Mars. En huet en Duerchmiesser vun 350 m an ass um Meridiani Planum am MC-19 Margaritifer Sinus-Gradfeld. Hie gouf vum Opportunity Rover op sengem Wee bei de grousse Victoriakrater besicht. Den Numm krut de Krater vum Expeditiounsschëff HMS Erebus mat deem den James Clark Ross d'Ross-Schelfäis entdeckt hat. Erebus war och Flaggschëff vun der verluer gaangener Franklin-Expeditioun.
De Rover war am Oktober 2005 an d'Géigend vum Krater komm a war do bis Mäerz 2006 bliwwen (Sol 550 bis Sol 750).
De Krater läit ongeféier 2.500 Meter südlech vum klenge Wostokkrater, deen den Opportunity virdrun ënnersicht hat. Op senger westlecher Säit ass e flaache Fielsopschloss mam Numm Payson Ridge an op sengem nordwesteche Rand e Fielsopschloss deen Olympia Ridge genannt gëtt. D'Topographie vum Krater gëtt vu Geologen och als etched Terrain bezeechent, dobäi handelt et sech ëm e relativ flaachen Terrain bei deem flaach Fielsen e Gebitt mat Düne begrenzen.
Saint-Sauveur-de-Peyre
Den 1. Januar 2017 huet Saint-Sauveur-de-Peyre mat den anere fréiere Gemengen Aumont-Aubrac, La Chaze-de-Peyre, Fau-de-Peyre, Javols a Sainte-Colombe-de-Peyre fusionéiert fir déi nei Gemeng Peyre en Aubrac ze bilden.
Falklandkrich
De Konflikt huet 74 Deeg gedauert an ass de 14. Juni 1982 op en Enn gaangen. 649 argentinesch an 225 brittesch Zaldote sinn ëm d'Liewe komm, sou wéi och 3 Inselawunner.
De Krich hat staark Auswierkungen op déi zwee betraffe Länner, besonnesch an Argentinien: Do koum no der Néierlag zu grousse Protester géint d'Miliärjunta, déi doropshin huet missen zerécktrieden. Am Vereenegte Kinnekräich gouf d'Regierung vun der Margaret Thatcher (Conservative Party) 1983 bei de Parlamentswalen haushéich erëmgewielt.
1989 goufen nees diplomatesch Bezéiungen tëscht dem Vereenegte Kinnekräich an Argentinien opgeholl. D'Meenungen, weem d'Insele sollte gehéieren, si weiderhin onverännert. 1994 huet Argentinien den Usproch op d'Inselen a seng Verfassung agedroen.
The Tulse Luper Suitcases, Part 3: From Sark to the Finish
De Film The Tulse Luper Suitcases, Part 3: From Sark to the Finish ass eng spuenesch-lëtzebuergesch-brittesch-hollännesch-däitsch Koproduktioun vum Peter Greenaway aus dem Joer 2004.
Ëm wat geet et am Film?
Dem Tulse seng Geschicht geet weider…
CR122
Den CR122 ass e Chemin repris an de Kantone Miersch a Gréiwemaacher a geet vun Hënsdref an ëstlecher Richtung bis op Wuermer.
Den CR122 ass ronn 29,2 km laang.
Am éischten Deel vun der Strooss geet den Tracé iwwer de PN20b vun der CFL-Nordstreck. Well déi Barriär awer dacks zou ass an et zu Verkéiersstaue kënnt, ass geplangt de Verlaf vum CR122 z'änneren an d'Barriär zu Luerenzweiler duerch eng Ënnerféierung um nërdleche Wupp vun der Uertschaft z'ersetzen. D'Aarbechte gi mat 15,2 Milliounen Euro budgetiséiert a solle bis 2023 fäerdeg sinn.
Houlle
Houlle ass eng franséisch Gemeng am Departement Pas-de-Calais an der Regioun Hauts-de-France.
Tragny
Tragny ass eng franséisch Gemeng am Museldepartement an der Regioun Grand Est.
Villers-Stoncourt
Villers-Stoncourt ass eng franséisch Gemeng am Museldepartement an der Regioun Grand Est.
Ënneschten an ieweschte Planéit
D'Andeelung vun de Planéite vum Sonnesystem an ënnescht Planéite an iewescht Planéite an der Observatiounsastronomie bezitt sech op déi ënnerschiddlech Observatiounsbedéngungen duerch d'Gréisst vun hirer Ëmlafbunn relativ zu der Äerdbunn. Déi ënnescht Planéite kreesen ëm d'Sonn bannenzeg vun der Äerdbunn, déi iewescht baussenzeg.
Iwwerbléck
Déi ënnescht Planéite sinn:
Déi iewescht Planéite sinn:
Canton de Chartres-3
De Canton de Chartes-3 ass eng franséisch administrativ Andeelung am Arrondissement Chartres, am Departement Eure-et-Loir an der Regioun Centre.
Ënneschten an ieweschte Planéit
Konjunktiounen
All ënnescht Planéite kommen am Ofstand vun hirer synodescher Period an ënneschte respektiv iewescht Konjunktioun: Si stinn da vun der Äerd aus gesi gewëssermoossen "vir" respektiv "hannert" der Sonn um Daghimmel. An de Méint vir- an no beschreiwe si um Stärenhimmel Schleefen ëm d'Sonn. Si kënne vun der Sonn ni ee gréissere Wénkelofstand wéi z. B. 20° (Merkur) respektiv 45° (Venus) erreechen.
Canton de Chartres-3
Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.
Dog & Bone
Dog & Bone ass eng lëtzebuergesch Blues- a Rockband, déi de 7. Mäerz 2017 zu Lampech gegrënnt gouf. Stilistesch ass d'Grupp ë. a. duerch follgend Artiste beaflosst: Rolling Stones, B. B. King, Deep Purple, Gary Moore, ZZ Top, Rival Sons, John Scofield, Eric Clapton, INXS, Fred Barreto.
Ënneschten an ieweschte Planéit
Konjunktiounen
Fir déi iewescht Planéite gëtt et dogéint nëmmen eng Aart vu Konjunktioun ("hannert" der Sonn), gläich enger ieweschter. Am Plaz vun enger ënneschter Konjunktioun komme si an Oppositioun: Si stinn dann um Mëtternuechthimmel, géigeniwwer der Sonn. An de Méint vir- an no beschreiwe si um Stärenhimmel vun der Äerd aus gesinn eng laanggezunne Schleef, well si vun der Äerd souzesoen op der bannenzeger Bunn "iwwerholl" ginn.
Bannenzeg a baussenzeg Planéiten
Deemgéigeniwwer bezitt sech déi planetologesch Ënnerdeelung a bannenzeg a baussenzeg Planéiten op hirer Positioun bannenzeg respektiv baussenzeg vun der Asteroidenceinture, no där si sech an hirem cheemeschen Opbau däitlech ënnerscheeden.
Marie-Antoinette reine de France
Marie-Antoinette reine de France ass e franséisch-italieenesche Film vum Jean Delannoy aus dem Joer 1956.
Ëm wat geet et am Film?
De Film erzielt d'Liewe vun der franséischer Kinnigin Marie-Antoinette an de Jore 1789-1793.
Schlass Turelbaach
Geschicht
1964 krut de Pol Gilson, Gemengesekretär vun der Gemeng Mäerzeg, d'Autorisatioun, bei der Turelbaach en hëlzene Weekend-Chalet ze bauen an e fréiere Weier nees unzeleeën, sou datt Inselen entstane sinn, woudrop de Chalet stoe koum.
1973 ass d'Holzhaus komplett ofgebrannt. Doropshin huet de Gilson ugefaangen, en neit Gebai opzeriichten, dat en no an no a senger Fräizäit iwwer Joerzéngten op- an ausgebaut huet. Esou ass e schlassänlecht Haus entstanen, mat Tiermercher, Brécken, Pseudo-Wiergäng a -schéissschachten, souwéi engem Park mat Sprangbur a Skulpturen, dat ganz an engem neoklassizistesche Stil. Eemol am Joer huet hien e grousst Fest a sengem 'Schlass' organiséiert.
De Gilson ass 2007 gestuerwen, an 2020 huet seng Wittfra Anny Gilson den 'Domaine', deen zum gréissten Deel an der haiteger Gemeng Groussbus-Wal läit, fir 450.000 Euro der Gemeng Mäerzeg verkaaft.
Arbigny
Arbigny ass eng franséisch Gemeng am Departement Ain an der Regioun Auvergne-Rhône-Alpes.
E Graf op Madeira
E Graf op Madeira ass e Kriminalroman op Lëtzebuergesch vum lëtzebuergeschen Auteur Josy Braun, deen 2010 bei den Éditions Josy Braun erauskoum.
Ëm wat geet et am Roman?
D'Chloé Western ass ëm déi 30 Joer al a gëtt vermësst. Hatt war op Teneriffa an d'Vakanz geflunn an huet sech net méi gemellt. Dat war viru 4 Joer, keng eenzeg Spuer, déi d'Police hätt kënne weiderbréngen. Seng Plaz als Sekretärin vum Minister Prüm ass no enger Zäit nei besat ginn. Schlussendlech léisst säi Papp no der Duechter sichen. Hie freet ee gudde Bekannten aus senger Militärzäit, de Fränz Duren, fir him ze hëllefen.
D'Sich nom Chloé kritt neie Schwong, wéi de Fränz ee puer zousätzlech Unhaltspunkte fënnt a sech domat eng Theorie zesummebraut, wat mam Chloé kéint geschitt sinn. Hie mengt d'Chloé oder besser gesot, wat nach vun him iwwreg ass, op Madeira ze fannen a flitt dohin. Souwuel d'Press wéi d'Police an de Parquet op der Insel leeën eng Hand mat un, mä et kënnt ganz anescht wéi geduecht.
Schleeken
Schleeken, mat wëssenschaftlechem Numm Gastropoda, sinn eng Déiereklass aus dem Stamm vun de Weechdéieren (Mollusca).
E Graf op Madeira
Personnagen
De Fränz Duren ass ee pensionéierte Kommissär aus der Sûreté. Hien ass schonn iwwer siwwenzeg an huet Problemer mat sengem Réck. Trotzdem léisst hie sech fir deem Chloé säi Fall begeeschteren. Well hie Schwieregkeeten huet mat moderner Technik an a praktesche Froen zimmlech onbehollef ka sinn, offréiert hie senger Duechter Liz a sengem Enkelkand Malou eng Vakanz vun zwou Wochen op Madeira, fir datt hie seng Enquête do ka féieren. D'Liz léisst sech gär aspanen an ënnerstëtzt säi Papp tatkräfteg.
Schleeken
Schleeke liewen am Séisswaasser, am Salzwaasser oder um Land. Et gëtt Dausende verschidden Aarte vu Schleeken.
E Graf op Madeira
Personnagen
Op Madeira gëtt et eng kleng Zeitung fir däitsch Touristen, déi sech „Bom Dia Deutschland“ nennt an där hir Direktesch, d'Heike Melchior dem Fränz an dem Liz gär behëlleflech ass. Si mécht och de Kontakt zum lokale Chef vun der Police, dem João de Sousa.
De Michel Prüm ass no de leschte Walen net méi Minister a kënnt deen Dag op Madeira un, wou de Fränz mat senge Leit nees heem flitt. D'Famill Prüm huet eng Villa op der Insel a verbréngt hir Vakanze gär do. De Michel ass geleeëntlech och ouni Famill an der Villa, awer dofir net onbedéngt ganz eleng.
Genre
E Genre ass eng Klassifikatioun, mat där verschidde Charakteristike vun der Konscht (Musek, Film, Molerei, Theater...) an dem Journalismus nom raimlechen an zäitleche Bezuch vum kënschtlereschen Inhalt opgedeelt ginn.
E Graf op Madeira
Soss
E Graf op Madeira ass weeder een typeschen Detektivroman nach een typeschen Thriller, mä villméi eng Kombinatioun vu béiden. Dat huet schonn eppes mat dem Ech-Erzieler ze dinn, deen et erlaabt Reflexiounen an emotional Reaktiounen authentesch ze beschreiwen, mä ee Perspektivewiessel net zouléisst. Dat war ee gudde Choix vum Auteur, well et an dësem Roman entscheedend dorëm geet, d'Subjektivitéit vu engem Enquêteur ze thematiséieren. Trotz der Wichtegkeet vun Deductioun a Formuléierung vun Hypotheesen am analytesche Prozess, deen eng kriminalistesch Enquête ausmécht, bleift d'Noutwendegkeet bestoen, Hypotheesen empiresch ze iwwerpréiwen, fir déi néideg Beweiser ze liwweren.
Hannert dem Graf um Kierfecht vu Capela do Corpo Santo op Madeira verstoppt sech net nëmmen een zweete Kriminalfall, deen net geléist ass. Et gëtt esouguer een drëtten – wann een dat sou wëll gesinn – een intellektuellen, philosophesche Kriminalfall mam Titel “Der logische Positivismus ist tot: Wer ist der Täter?“ Dee Fall ass zwar geléist an den Täter ass bekannt: Et war de Kritesche Rationalismus.
Millery (Meurthe-et-Moselle)
Millery ass eng franséisch Gemeng am Departement Meurthe-et-Moselle an der Regioun Grand Est.
Sainte-Colombe-de-Peyre
Sainte-Colombe-de-Peyre ass eng franséisch Uertschaft a fréier Gemeng am Departement Lozère, an der Regioun Occitanie.
Den 1. Januar 2017 huet Sainte-Colombe-de-Peyre mat den anere fréiere Gemengen Aumont-Aubrac, La Chaze-de-Peyre, Fau-de-Peyre, Javols a Saint-Sauveur-de-Peyre fusionéiert fir déi nei Gemeng Peyre en Aubrac ze bilden.
René Leboutte
Hien huet vun 1971 bis 1985 op der Universitéit Léck Philosophie a Geschicht studéiert an déi Studie mat engem Doktorat ofgeschloss.
Zanter Februar 2006 ass de René Leboutte Professeur d'histoire de l'Europe contemporaine op der Universitéit Lëtzebuerg. Hien ass ausserdeem am Kader vun der Unité de recherches Identités Politiques Sociétés Espaces (IPSE) fir de Fuerschungsprogramm iwwer europäesch Governance zoustänneg.
Seng Habilitatiounsthes aus dem Joer 1997 war iwwer d'Fuerschung vun der Uni Charles de Gaulle, Lille III. D'Schwéierpunkter vu senge Recherchë leien op der Geschicht vun der Ekonomie, an op där vun der Gesellschaft vum Enn vum 17. Joerhonnert bis haut, mam Schwéierpunkt um 19. an 20. Joerhonnert.
De René Leboutte ass Auteur vun ë. a. Vie et mort des bassins industriels en Europe, 1750-2000 (1997) an der Histoire économique et sociale de la construction européenne (2008).
Hien ass och Administrateur an engagéierte Member vu verschiddene Gesellschaften, wéi zanter 1994 dem Musée de la vie Walonne, zu Léck.
Mausoleum vun de franséischen Zaldoten zu Lëtzebuerg
De Mausoleum vun de franséischen Zaldoten um Nikloskierfecht an der Stad Lëtzebuerg ass e Monument dat un d'franséisch Zaldoten déi am Éischte Weltkrich zu Lëtzebuerg gestuerwe sinn an un en onbekannte lëtzebuergesche Legionär erënnert.
D'Monument gouf no de Pläng vun den Architekte Léon Muller a Joseph Nouveau opgeriicht. D'Skulpturaarbechte si vum Ernest Grosber, den Dekor a Bronze gouf vum Michel Haagen realiséiert.
D'Monument gouf de 16. November 1924 ageweit.
Ivan Rassimov
Den Ivan Rassimov, gebuer als Ivan Djarassimovic de 7. Mee 1938 zu Triest a gestuerwen den 13. Mäerz 2003 zu Roum, war en italieenesche Schauspiller.
De Rassimow huet och a verschiddene Filmer ënner dem Pseudonym Sean Todd matgespillt. Hie war haaptsächlech an italieenesche Genrefilmer wéi Italowestern, Horrorfilmer an Erotikfilmer ze gesinn.
Nicolas de Catinat
Den '''Nicolas III. de Catinat de La Fauconnerie, Seigneur de Saint-Gratien''', gebuer den 1. September 1637 zu Paräis a gestuerwen de 25. Februar 1712 um Schlass vu Saint-Gratien, war e Maréchal de France.
Hie war ufanks Jurist, huet dann awer eng Militärcarrière ageschloen. Bei der Belagerung vu Lille 1667 huet hien e gudden Androck beim Kinnek Louis XIV. gemaach, a sou gouf hie Sous-lieutenant beim Régiment des Gardes françaises. Vu 1672 bis 1675 huet hien den Hollännesche Krich matgemaach, gouf 1676 an den État-major vum Maréchal de Rochefort senger Arméi versat a geschwënn dono zum Brigadier des armées du roi a Kommandant vun Dunkerque, méi spéit zum Inspecteur général de l'armée a 1681 zum Maréchal de camp befërdert.
1686 gouf e géint d'Waldenser am Süde vu Frankräich geschéckt a 1687 zum Gouverneur vu Lëtzebuerg ernannt. 1688 war e Lieutenant-général bei der Belagerung von Philippeville. Dono krut e vum François de Louvois den ieweschte Kommando iwwer Jülich a Limburg an den Uerder dës zeguttst ze zerstéieren (bien brûler).
Dono huet en op der Südwestfront gekämpft: 1690 an der Schluecht bei Staffarda, zu Susa, 1691 bei der Belagerung vun Nice, Carmagnola, an en huet e groussen Deel vum Piemont eruewert. 1693 gouf hie fir seng erfollegräich Verdeedegung vum Dauphiné zum Maréchal de France ernannt. Dono huet hien an der Schluecht bei La Marsaglia gewonnen a 1696 de Fridden zu Turin verhandelt. Doropshi goung en nees als Kommandant a Flandern, wou e 1697 Ath eruewert huet.
Zanter dem Fridde vu Rijswijk (1697) huet de Catinat als Privatmann zu Paräis, gelieft, ier e 1701 nees de Commandant en Chef vun der italieenescher Arméi an der Regioun ëm Mailand iwwerholl huet? Den 9. Juli 1701 gouf e vum Eugène de Savoie an der Schluecht bei Carpi geschloen. Hien huet säi Kommando verluer, gouf awer nees 1702 an d'Elsass geschéckt. Net laang dono huet hie sech aus dem Militär zeréckgezunn an ass 1712 op sengem Besëtz zu Saint-Gratien gestuerwen.
1819 goufe seng Memoiren an 3 Bänn publizéiert.
Canton de Dreux-1
De Canton de Dreux-1 ass eng franséisch administrativ Andeelung am Arrondissement Dreux, am Departement Eure-et-Loir an der Regioun Centre.
Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.
Nordausques
Nordausques ass eng franséisch Gemeng am Departement Pas-de-Calais an der Regioun Hauts-de-France.
Groussherzoglecht Reglement
E groussherzoglecht Reglement oder Règlement grand-ducal ass e Reglement dat de Grand-Duc am Kader vu enger deementspriechender Dispositioun aus der Constitutioun hëlt. Am Allgemengen ënnerscheet een tëscht dräi Zorte vu Règlement-grand-ducallen:
Exekutiounsreglementer
Ausser de Fäll, déi formell mat engem Gesetz musse gereegelt ginn, iwwerléisst d'Legislativ der Exekutiv et dacks fir e Gesetz z'exekutéieren andeems grouss Deeler iwwert Reglementer ze definéiere sinn.
Attributiounsreglementer
An de Beräicher déi der Constitutioun no duerch e formellt Gesetz musse gereegelt ginn, ass d'reglementaresch Muecht vum Grand-Duc op d'Objektiv an d'Konditioune limitéiert déi him vum Gesetz zougestane ginn. Anescht wéi bei de Exekutiounsreglementer wou de Grand-Duc eng allgemeng Kompetenz huet fir e Gesetz z'exekutéieren, ass et bei den Attributiounsreglementer just bannent engem strikte Kader méiglech.
Am Gesetz muss eng speziell Dispositioun dem Grand-Duc d'reglementaresch Muecht zouweisen (attribuéieren); dat geschitt mat enger Formulatioun wéi z. B.: « … est défini par règlement grand-ducal ».
Habilitatiounsreglementer
D'Habilitatiounsreglementer sinn eng speziell Form vu groussherzogleche Reglementer. D'Basis fir déi kënnen ze huelen, ass entweeder direkt an der Verfassung verankert oder gëtt mat engem Habilitatiounsgesetz geschaf. Eenzeg an eleng de Grand-Duc kann déi Reglementer huelen.
Reglementer op Basis vun der Constitutioun
An Zäite vun enger internationaler Kris, enger realer Liewensbedroung fir en Deel oder fir déi ganz Bevëlkerung oder wéinst enger akuter Gefor duerch en Ugrëff op d'ëffentleche Sécherheet, kann den Ausnamzoustand ausgeruff gi well déi normal legislativ Prozedur ze schwéierfälleg ass an net mat der néideger Vitess an Effizienz reagéiere kann.
Rombas
Rombas ass eng franséisch Gemeng am Museldepartement an der Regioun Grand Est.
Groussherzoglecht Reglement
Reglementer op Basis vun der Constitutioun
An deem Fall kann d'Regierung zesumme mam Grand-Duc fir all Situatioune Reglementer huelen, ënnert der Konditioun, datt d'Urgence festgestallt gouf, doduerch datt et der Chamber net méiglech ass an den normalen Delaien ze legiferéieren.
Beispill:
Reglementer op Basis vum Gesetz
D'Habilitatiounsreglementer op gesetzlecher Basis sinn am Artikel 32(2) vun der Verfassung verankert. Ausser de Sujete fir déi e formellt Gesetz néideg ass, kann d'Legislativ dem Grand-Duc eng speziell Ermächtegung gi fir ze reglementéieren, iwwert déi normal Exekutioun vun engem Gesetz oder Traité eraus. De Grand-Duc kritt domat d'Méiglechkeet d'Ausdeenung vum Gesetz méi oder manner grouss ze maachen.
Frombuerg
Frombuerg ass e Lieu-dit an der Gemeng Rouspert-Mompech.
Frombuerg läit ronn zwéi Kilometer am Südweste vun Uesweller a besteet aus engem Bauerenhaff an zwee Haiser. D'Strooss déi vun Uesweller kënnt geet no Frombuerg an e Bëschwee iwwer.
Schlassbréck (Stad Lëtzebuerg)
D'Schlassbréck an der Stad Lëtzebuerg ass eng Bréck aus Hasteen, déi de Fëschmaart mam Bockfiels verbënnt. Déi haiteg Bréck ass aus den 1990er Joren an eng Replik vun enger Bréck aus dem fréien 18. Joerhonnert, déi 1993 ofgerappt gouf. Iwwer si féiert d'Nationalstrooss 1; drënner erduerch geet d'Sosthène-Weis-Strooss.
Alles-sur-Dordogne
Alles-sur-Dordogne ass eng franséisch Gemeng am Departement Dordogne an der Regioun Nei-Aquitaine.
Schlassbréck (Stad Lëtzebuerg)
Geschicht
D'Bréck gouf 1735 vun de Bridder Kintzelé gebaut. Si blouf ronn 2 Joerhonnerte praktesch onverännert. 1933 gouf si eng éischt Kéier méi breet gemaach. 1993 gouf se komplett ofgerappt an à l'identique, wann och méi breet, nees opgebaut. Hir haiteg Breet ass 8,6 m. Fir déi Aktioun krut den deemolege Minister Robert Goebbels de "Gëllene Bagger".
Dolores del Río
D'Dolores Asúnsolo y López Negrete de Martínez del Río, genannt Dolores del Río, gebuer den 3. August 1904 zu Durango a gestuerwen den 11. Abrëll 1983 zu Newport Beach a Kalifornien, war eng mexikanesch Schauspillerin.
D'Dolores del Río ass 1925 op Hollywood gaangen, wou s'a Joanna vum Edwin Carewe hir éischt Roll krut. Dat Joer drop hat si grousse Succès am Raoul Walsh sengem Antikrichsfilm What Price Glory?. Si gouf an de Joren dono a weidere Filmer vum Carewe, meeschtens an der Roll vun enger exotescher Beauté, agesat. Si huet, wéinst hirem staarken Accent, ufanks gezéckt an Tounfilmer matzespillen. Deen éischten, The Bad One (1931) hat net vill Succès, an eréischt 1932 huet si fir d'RKO am Südséiabenteuer Bird of Paradise vum King Vidor hiren Tounfilm-Duerchbroch. 1933 huet si am Musical Flying Down to Rio eng Brasilianerin gespillt a stoung virum Fred Astaire an Ginger Rogers am Virspan, déi do hiren éischten Optrëtt zesummen haten.
Bis 1942 huet si weider Filmer an den USA gedréint, als lescht d'Haaptroll, nieft dem Joseph Cotten, am Orson Welles sengem Journey into Fear. Dono ass si a Mexiko zeréckgaangen a war do 25 Joer laang ee vun den Top-Stare vum mexikanesche Kino. Si huet do ë. a. mam Regisseur Emilio Fernández an e puer Filmer zesummegeschafft. Fir hir Haaptroll a Las Abandonadas krut si 1946 de Premio Ariel, de mexikanesche Filmpräis. 1975 huet si, als Unerkennung fir hir 50järeg Filmcarrière, e Gëllenen Ariel kritt. Tëschenduerch hat si nach deen een oder aneren Optrëtt an US-amerikanesche Produktiounen, wéi dem Don Siegel sengem Flaming Star (1960), an deem se dem Elvis Presley seng Mamm gespillt huet, an dem John Ford sengem Cheyenne Autumn (1964).
Si huet och a mexikaneschen an US-amerikaneschen Theateren a fir d'Televisioun geschafft.